Årsberetning 2019

# Innledning

1. Sandnes er en aktiv speidergruppe som har tilholdssted i friområdet Melshei som tilhører Sviland bydel, men medlemmene våre kommer fra så å si hele kommunen. Vi er den eldste speidergruppen i kommunen og blant de eldste i Norge og er en av svært få med sammenhengende drift fra oppstart.

Vi er tilknyttet Norges Speiderforbund og våre medlemmer er derfor medlemmer av de internasjonale speiderorganisasjonene WOSM (World Organization of the Scout Movement) for gutter, og WAGGGS (World Association of Girl Guides and Girl Scouts) for jenter.

Speidergruppa drives godt og har en stor gjeng med voksne ledere og medhjelpere, vi har jevn vekst og teller ved slutten av 2019 159 registrerte medlemmer, og holder dermed et stabilt høyt medlemstall.

# Enheter i gruppen:

Speidergruppen har i 2019 vært inndelt i:

Småspeider[[1]](#footnote-1): 3. - 4. klasse

Speidertropp Ragnhildnuten: 5. - 10.klasse

Speidertropp Pålsberget: 5. - 10. klasse

Sandnesgauken Roverlag: 16 – 25 år

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **2012:** | **2013:** | **2014:** | **2015:** | **2016** | **2017** | **2018** | **2019** |
| **Småspeidere** | 16 | 2 | 24 | 21 | 35 | 29 | 22 | 28 |
| **Speidere** | 56 | 60 | 52 | 60 | 60 | 79 | 78 | 67 |
| **Aspirantene** |  |  |  |  |  |  | 15 |  |
| **Ragnhildnuten** |  |  |  |  |  |  | 26 |  |
| **Pålsberget** |  |  |  |  |  |  | 37 |  |
| **Rovere \*\*)** | 12 | 15 | 12 | 12 | 20 | 22 | 27 | 34 |
| **Ledere** | 14 | 14 | 15 | 16 | 15 | 22 | 25 | 23 |
| **Andre voksne** |  | 9 | 4 | 4 | 3 | 6 | 6 | 7 |
| **Til sammen** | 98 | 100 | 107 | 113 | 133 | 158 | 158 | 159 |

# Ledelse

## Gruppeleder:

Ingrid Nordbø

## Gruppeassistenter:

Lars Atle Andersen

Hanne Beth Bratland

Erling Evensen

## Småspeiderne.

Enhetsleder: Nils Lindaas

## Speidertroppene

Troppsleder Ragnhildnuten: Birk Lewin (vår) Nina Lewin (høst 2019)

Troppsleder Pålsberget: Maren Grødem Larsen

## Roverlaget

Enhetsleder: Guro Nordbø Braut (fram til høsten)

Ole Sværen (fra høst 2019)

## Andre tillitsvalgte.

Revisor: Jon-André Johansen

Melshei drift: Ola Helgeland, Geir Åge Høiland, Kristine Robberstad og Cato

Bjerkeli

# Medlemmer

Gruppa hadde 159 medlemmer ved utgangen av 2019.

# Aktiviteter

17 vandrere, rovere og ledere reiste to uker til Filippinene i februar/mars 2019. Der besøkte de vennskapsgruppa vår Ticket to Life i Manila, og den norske organisasjonen Ministries Without Borders.

37 speidere deltok på kretsleir i regi av Vesterlen krets.

22 medlemmer (19 speidere og 3 ledere) deltok på verdensspeiderleir i USA.

Gruppa gjennomførte de faste turene i enhetenes årshjul: Vintertur for tropp, 2 vinterturer for vandrere, Furenesdagene, Oppstartstur i august/september og Nyingnatt før jul. I tillegg ble det gjennomført overnattingsturer og patruljehaiker.

Gruppa hadde 1 patrulje i NM i speiding i 2019.

**Sluttord:**

1. Sandnes er en aktiv speidergruppe med sunn økonomi, stabilt høyt medlemstall og en stor stab av engasjerte ledere.

I 2019 besøkte 17 vandrere, rovere og ledere Filippinene der de samarbeidet med organisasjonen Ministries Without Border, og speidergruppa Ticket to Life i Manila. 37 speidere, rovere og ledere deltok på kretsleir på Camp 773. Hele 19 vandrere og rovere og 2 ledere deltok på verdensspeiderleir i USA i juli 2019. Både Filippinene-turen og Jamboree ble delfinansiert av deltakerne selv gjennom omfattende dugnadsarbeid de siste årene.

I 2019 har vår ferskeste tropp Ragnhildnuten fortsatt å vokse, og har nå en stabil og bærekraftig størrelse. Sammen med Pålsberget utgjør speidere i troppsalder 67 medlemmer.

Vi har mange ledere i et bredt aldersspenn og med variert erfaringsbakgrunn. Lederteamene består av ledere mellom 16 og 64 år. Ca halvparten av lederne er under 20 år.

Melsheihytta med uteområde har vært base for mesteparten av vår aktivitet også i 2019.

Gruppa har fokusert på å beholde speidere i ungdomsskolealder med vekt på egne vandreraktiviteter. Dette gjør at vi har holdt oss stabilt store, med en stor andel medlemmer i speider og roveralder.

Økonomien vår er god og vi endte med et overskudd noe større budsjettert.

Vedlegg:

*Årsrapport småspeiderne 2019*

**Friluftsliv**

Alle møter er ute. Vi følger treningsprogrammet når det gjelder friluftsliv. De lærer det de bør kunne om naturen og det å ferdes i den. Vi er opptatt av at speiderne skal bli glade i naturen. På mange av møtene går vi en liten tur. Da må speiderne gå med sekk, for å lære at det er lurt å ha med seg en sekk med nyttige ting i.

**Bruk av patruljesystemet**

Vi brukte patruljesystemet bevisst i vår. Før det delte i speiderne inn i grupper under opplæringen – ofte med ulike tema hos den enkelte leder. På den måten får småspeiderne bevege seg litt mellom de ulike temaene

**Forpliktelse gjennom lov og løfte**

Jevnlig har vi ord for dagen i starten av møtene. Da tar vi ofte utgangspunkt i speiderloven. Vi var med på lysmessa som avsluttet speideråret 2019.

**Learning by doing**

Vi er opptatt av at speiderne skal lære seg å beherske aktivitetene. Det er viktig at de har lært seg det sjøl.

**Samfunnsengasjement**

Vi deltok som vanlig i Folketoget 17. mai. Denne dagen har vi også ansvar for heising av flagg på Ruten.

**Medbestemmelse og ansvar**

Småspeiderne vedtar sine egne møteregler. Noen ganger kan de være med å stemme over flere alternativer når det gjelder aktiviteter. Dette inngår også under samfunns-engasjement ved at de får lære om hvordan en demokratisk prosess fungerer. Tidlig på høsten arrangeres introduksjonsprogram for de nye speiderne. Da planlegger de som var med før sommeren et møte som de har ansvar for å gjennomføre seinere på høsten.

**Symbolikk, rammer og lek**

Dette er et viktig punkt for småspeidere. Vi har boka «Dyreskogen» av Colin Dunn som ramme for arbeidet. En ramme om arbeidet gjør det lettere å gjennomføre møtene, og det blir mer spennende for speiderne. Åpnings- og avslutningsseremoni er også en viktig del av møtet. I denne alderen er det fremdeles viktig med lek. Derfor har vi både organisert og fri lek under møtene.

**Progresjon i aktiviteter og ferdigheter**

Vi er bevisste på at treningsprogrammet skal følges. På denne måten unngår vi å gå for fort fram. Hvis det er noen av speiderne som kan et tema, prøver vi å bruke dem under opplæringen. Dette siste er viktig med tanke på progresjon. Det kan også føre til styrket sjøltillit. Utfordringen gjennomføres hvert semester og er en fin aktivitet som kan gi trening i progresjon i aktiviteter og ferdigheter.

**Andre aktiviteter**

Småspeiderne var på overnattingstur på Canp773 i vår og i Melshei både i høst.

I vår var vi ni ledere og det var 25 – 30 småspeidere på møtene. Mens det i høst var seks faste ledere, og ca 20 småspeidere. De fleste møte hver gang.

1. Se egen årsrapport i vedlegg [↑](#footnote-ref-1)